
A labdarúgást alapvetően férfias sportágnak titulálják hazánkban és külföldön egyaránt, ezért
a női játékosok és játékvezetők jelenléte is különböző előítéletekkel jelenik meg a másik nem
és a közvélemény számára is. Nincs ez másképp az edzői és vezetőedzői posztok betöltését
tekintve sem. Közel négy éves edzői tevékenységem közben azt tapasztaltam, hogy a női
labdarúgásban tevékenykedő női edzők gyakorisága és annak elfogadása is nagyon
kezdetleges státuszba sorolható. A férfi labdarúgásban pedig az utánpótlás és felnőtt szinten is
megközelíthetetlen terület a gyengébbik nem számára az edzői munkakör vállalása.
Kutatásom fő célkitűzése a Magyarországon aktívan dolgozó női labdarúgó edzők
gyakoriságának és szerepének a feltérképezése, illetve a velük kapcsolatban kialakult negatív,
előítéletekkel teli sztereotípiák okának megfejtése. Az edzői feladatköröket sportszakmai és
pedagógiai oldalról is tanulmányoztam. Külön elemeztem a két nem pedagógiai, pszichológia,
szociológia tulajdonságait és a sportszakmai hozzáértését. Következtetéseket vontam le a
különböző nemű edzők munkavégzéséről, megítéléséről, és a játékosokkal, szülőkkel,
vezetőkkel való kapcsolatáról. Munkámat segítette egy kérdőíves kutatás, amelyet olyan
szülők töltöttek ki, amelyek gyermekeivel női és férfi edző is dolgozott. A válaszok alapján
felszínre kerültek azok az általános megállapítások, amelyek jól mutatják a két nem edzői
tevékenységének különbségét. A válaszoktól elvonatkoztatva saját tapasztalat alapján úgy
gondolom, hogy a női labdarúgást tekintve utánpótlás szinten mindenképp a női nemű
szakemberek alkalmazása lenne célszerű, ezzel szemben Magyarországon élvonalbeli ill. NB
II.-es osztályú csapatait elemezve túlnyomórészt férfi edzőkről beszélhetünk, utánpótlás
szinten (U15, U17) pedig heterogénebb a nemi számszerűség. A férfi labdarúgást tekintve
utánpótlás szinten 12-13 éves korig erőteljesebben kezdeményezném a szakma toleránsabb
megközelítését a női edzőkkel szemben. Véleményem a szerint ideális megoldás lehetne a
férfi és női edzők együttes alkalmazása egy csapaton belül. A női nemű edzők
szerepvállalásának létjogosultságát bizonyítja, hogy külföldön a női csapatok másod- és
harmad osztályában egyre több női vezetőedzővel találkozhatunk.



